
ΔΕΛΤΙΟ ΤΥΠΟΥ

Συνάντηση του Υπουργού με την Εκτελεστική Γραμματεία της Πανελλήνιας Ένωσης Υπαλλήλων Φύλαξης Αρχαιοτήτων (Π.Ε.Υ.Φ.Α.)
Πραγματοποιήθηκε σήμερα, σε θετικό κλίμα, συνάντηση μεταξύ της πολιτικής ηγεσίας του ΥΠΠΟΑ και της Εκτελεστικής Γραμματείας της Πανελλήνιας Ένωσης Υπαλλήλων Φύλαξης Αρχαιοτήτων (Π.Ε.Υ.Φ.Α.). 

Η ηγεσία της Π.Ε.Υ.Φ.Α. εξέθεσε στον υπουργό τους λόγους για τους οποίους οδηγήθηκε σε αποχή από την εργασία των φυλάκων αρχαιοτήτων τα Σαββατοκύριακα και τις αργίες, ύστερα από την περικοπή της αποζημίωσης κατά 25% για την παροχή εργασίας πέραν του πενθημέρου του φυλακτικού προσωπικού και του προσωπικού καθαριότητας των μουσείων και των αρχαιολογικών χώρων.
Ο Υπουργός αναγνώρισε το δίκαιο του αιτήματος των εκπροσώπων της  Π.Ε.Υ.Φ.Α. και υποσχέθηκε ότι θα εισηγηθεί στα αρμόδια κυβερνητικά όργανα την προώθηση νομοθετικής ρύθμισης προς επίλυση του θέματος.

